CELEX: 62018CN0078
Language: el
Date: 2018-02-06 00:00:00
Title: Υπόθεση C-78/18: Προσφυγή της 6ης Φεβρουαρίου 2018 — Ευρωπαϊκή Επιτροπή κατά Ουγγαρίας

201806010411917392018/C 211/11782018CJC21120180618EL01ELINFO_JUDICIAL201802068921Υπόθεση C-78/18: Προσφυγή της 6ης Φεβρουαρίου 2018 — Ευρωπαϊκή Επιτροπή κατά Ουγγαρίας
 ---documentbreak--- C2112018EL810120180206EL00118192Προσφυγή της 6ης Φεβρουαρίου 2018 — Ευρωπαϊκή Επιτροπή κατά Ουγγαρίας
   (Υπόθεση C-78/18)2018/C 211/11Γλώσσα διαδικασίας: η ουγγρική
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: V. Di Bucci, L. Malferrari και K. Talabér-Ritz)
   
      Καθής: Ουγγαρία
   
      Αιτήματα
   
   Η προσφεύγουσα ζητεί από το Δικαστήριο:
   
            —
         
         
            να διαπιστώσει ότι η Ουγγαρία, παραβαίνοντας τις υποχρεώσεις που υπέχει από το άρθρο 63 ΣΛΕΕ και από τα άρθρα 7, 8 και 12 του Χάρτη των Θεμελιωδών Δικαιωμάτων της Ευρωπαϊκής Ένωσης, θέσπισε μη αναγκαίους και αδικαιολόγητους περιορισμούς οι οποίοι εισάγουν διακρίσεις εις βάρος των επιδοτήσεων από την αλλοδαπή σε ουγγρικές μη κυβερνητικές οργανώσεις με τον a külföldről támogatott szervezetek átláthatóságáról szóló 2017. évi LXXVI. törvény (νόμο LXXVI του 2017, για τη διαφάνεια των οργανώσεων που λαμβάνουν χρηματοοικονομική στήριξη από την αλλοδαπή), με τις διατάξεις του οποίου επιβάλλονται υποχρεώσεις καταχωρίσεως, δηλώσεως και διαφάνειας σε ορισμένες κατηγορίες μη κυβερνητικών οργανώσεων — σε εκείνες που λαμβάνουν άμεση ή έμμεση χρηματοοικονομική στήριξη από την αλλοδαπή η οποία υπερβαίνει ορισμένο ποσό — και, επιπλέον, προβλέπεται η δυνατότητα επιβολής κυρώσεων στις οργανώσεις οι οποίες δεν εκπληρώνουν τις υποχρεώσεις αυτές·
         
      
            —
         
         
            να καταδικάσει την Ουγγαρία στα δικαστικά έξοδα.
         
      
      Ισχυρισμοί και κύρια επιχειρήματα
   
   Ο νόμος LXXVI του 2017, για τη διαφάνεια των οργανώσεων που λαμβάνουν χρηματοοικονομική στήριξη από την αλλοδαπή, επιβάλλει νέες υποχρεώσεις καταχωρίσεως, δηλώσεως, διαφάνειας και δημοσιότητας σε ορισμένες κατηγορίες μη κυβερνητικών οργανώσεων — σε εκείνες που λαμβάνουν άμεση ή έμμεση χρηματοοικονομική υποστήριξη από την αλλοδαπή η οποία υπερβαίνει ορισμένο ποσό — και, επιπλέον, προβλέπει τη δυνατότητα επιβολής κυρώσεων στις οργανώσεις που δεν εκπληρώνουν τις υποχρεώσεις αυτές.
   Στις 14 Ιουλίου 2017, η Επιτροπή κίνησε διαδικασία λόγω παραβάσεως κατά της Ουγγαρίας όσον αφορά τον νόμο LXXVI του 2017.
   Δεδομένου ότι έκρινε την απάντηση της Ουγγαρίας μη ικανοποιητική, η Επιτροπή προχώρησε στο επόμενο στάδιο της διαδικασίας λόγω παραβάσεως και, στις 5 Οκτωβρίου 2017, απηύθυνε στην Ουγγαρία αιτιολογημένη γνώμη.
   Καθόσον έκρινε ότι και η απάντηση στην αιτιολογημένη γνώμη δεν ήταν ικανοποιητική, η Επιτροπή αποφάσισε να προσφύγει στο Δικαστήριο ζητώντας του να διαπιστώσει ότι η Ουγγαρία παρέβη τις υποχρεώσεις που υπέχει από το άρθρο 63 ΣΛΕΕ και από τα άρθρα 7, 8 και 12 του Χάρτη των Θεμελιωδών Δικαιωμάτων της Ευρωπαϊκής Ένωσης.